DA Den Europæiske Unions Tidende C 24/2

Domstolens dom (Fjerde Afdeling) af 3. december 2009 — Faraj Hassan mod Rådet for Den Europæiske Union og Europa-Kommissioinen (sag C-399/06 P), og Chafiq Ayadi mod Rådet for Den Europæiske Union (sag C-403/06 P)

(Forenede sager C-399/06 P og C-403/06 P) (1)

(Fælles udenrigs- og sikkerhedspolitik (FUSP) - restriktive foranstaltninger over for personer og enheder med tilknytning til Usama bin Laden, Al-Qaida-organisationen og Taliban - forordning (EF) nr. 881/2002 - indefrysning af midler og økonomiske ressourcer tilhørende en person, efter at den pågældende er optaget på en liste opstillet af et organ under De Forenede Nationer - sanktionskomité - efterfølgende optagelse i bilag I til forordning (EF) nr. 881/2002 - annullationssøgsmål - grundrettigheder - ret til respekt for ejendomsretten, ret til kontradiktion og ret til en effektiv domstolsprøvelse)

2010/C 24/02

Processprog: engelsk

Parter

Appellant: Faraj Hassan (ved barrister E. Grieves, solicitor H. Miller, barrister J. Jones og solicitor M. Arani) (sag C-399/06 P)

De andre parter i appelsagen: Rådet for Den Europæiske Union (ved S. Marquardt, M. Bishop og E. Finnegan, som befuldmægtigede) og Europa-Kommissionen (ved P. Hetsch og P. Aalto, som befuldmægtigede)

Intervenienter til støtte for appellanten: Den Franske Republik og Det Forenede Kongerige Storbritannien og Nordirland

Appellant: Chafiq Ayadi (ved barrister S. Cox og solicitor H. Miller) (sag C-403/06 P)

De andre parter i appelsagen: Rådet for Den Europæiske Union (ved M. Bishop og E. Finnegan, som befuldmægtigede), Det Forenede Kongerige Storbritannien og Nordirland og Europa-Kommissionen (ved P. Hetsch og P. Aalto, som befuldmægtigede)

Intervenient til støtte for Den Europæiske Union: Den Franske Republik

Sagens genstand

Appel af domme afsagt af Retten i Første Instans (Anden Afdeling) den 12. juli 2006 i sag T-49/04, Hassan mod Rådet og Kommissionen, og i sag T-253/02, Ayadi mod Rådet, hvorved Retten ikke gav sagsøgeren medhold i et annullationssøgsmål til prøvelse af Kommissionens forordning (EF) nr. 2049/2003 af 20. november 2003 om femogtyvende ændring af Kommissionens forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 (EUT L 303 s. 20)

Konklusion

1) De af De Europæiske Fællesskabers Ret i Første Instans afsagte domme af 12. juli 2006, Hassan mod Rådet og Kommissionen (sag T-49/04), og Ayadi mod Rådet (sag T-253/02), ophæves.

2) Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan, som ændret ved Kommissionens forordning (EF) nr. 46/2008 af 18. januar 2008, annulleres, for så vidt som den vedrører Faraj Hassan.

3) Forordning nr. 881/2002, som ændret ved Kommissionens forordning (EF) nr. 1210/2006 af 9. august 2006, annulleres, for så vidt som den vedrører Chafiq Ayadi.

4) Rådet for Den Europæiske Union betaler foruden sine egne omkostninger Faraj Hassans og Chafiq Ayadis omkostninger såvel i første instans som i forbindelse med de foreliggende appelsager.

5) Det Forenede Kongerige Storbritannien og Nordirland bærer sine egne omkostninger såvel i sagen i første instans vedrørende Chafiq Ayadi som i forbindelse med de foreliggende appelsager.

6) Den Franske Republik bærer sine egne omkostninger.

7) I sagen vedrørende Faraj Hassan bærer Europa-Kommissionen sine egne omkostninger såvel i første instans som i forbindelse med appelsagen. Europa-Kommissionen bærer desuden sine egne omkostninger i sagen vedrørende Chafiq Ayadi, og omkostningerne vedrørende såvel sit interventionsindlæg for De Europæiske Fællesskabers Ret i Første Instans som sagen for Den Europæiske Unions Domstol.

(1) EUT C 294 af 2.12.2006.